**ΕΛΛΗΝΙΚΗ ΔΗΜΟΚΡΑΤΙΑ**



**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΤΜΗΜΑ ΔΙΕΘΝΩΝ & ΔΗΜΟΣΙΩΝ ΣΧΕΣΕΩΝ**

Ιερά Οδός 75, 118 55, Αθήνα

Πληροφορίες: Αλίκη-Φωτεινή Κυρίτση

Tηλ.: 210 5294845

FAX: 210 5294820

Διεύθυνση ηλεκτρονικού ταχυδρομείου:

[public.relations@aua.gr](mailto:public.relations@aua.gr)

Αθήνα, 12 Δεκεμβρίου 2022

**ΔΕΛΤΙΟ ΤΥΠΟΥ**

**Απονομή τιμητικών επαίνων για το πρωτάθλημα πετοσφαίρισης στο Γεωπονικό Πανεπιστήμιο Αθηνών.**

Την Πέμπτη 27 Οκτωβρίου 2022 στο πλαίσιο εορτασμού της Εθνικής Επετείου της 28ης Οκτωβρίου 1940, πραγματοποιήθηκε απονομή τιμητικών επαίνων για τους συμμετέχοντες στο πρωτάθλημα πετοσφαίρισης που διεξήχθη με επιτυχία το προηγούμενο ακαδημαϊκό έτος. Τους επαίνους παρέλαβαν οι αρχηγοί των ομάδων που κατέκτησαν τις τρεις πρώτες θέσεις.

Οι αθλητικοί αγώνες πραγματοποιήθηκαν το εαρινό εξάμηνο του ακαδημαϊκού έτους 2021-2022, στις υπαίθριες αθλητικές εγκαταστάσεις του Γεωπονικού Πανεπιστημίου Αθηνών με διαιτητή τον κ. Σωτήρη Παπανικολάου, φοιτητή του Γεωπονικού Πανεπιστημίου Αθηνών και διαπιστευμένο διαιτητή από την Ελληνική Ομοσπονδία Πετοσφαίρισης, ο οποίος έλαβε και ο ίδιος βραβείο στο πλαίσιο της διοργάνωσης.

Ο Αντιπρύτανης Διοικητικών Υποθέσεων, Ακαδημαϊκών Υποθέσεων και Φοιτητικής Μέριμνας του Γεωπονικού Πανεπιστημίου Αθηνών κ. Νικόλαος Δέρκας, Καθηγητής, καθώς και μέλη της ακαδημαϊκής κοινότητας υποστήριξαν τη διοργάνωση και παρακολούθησαν τους αγώνες. Το πρωτάθλημα πετοσφαίρισης συντόνισε η κ. Πολυξένη Τσαλιαγκού, αποσπασμένη εκπαιδευτικός Φυσικής Αγωγής στο Γεωπονικό Πανεπιστήμιο Αθηνών.

Οι ενδιαφερόμενοι μπορούν να επισκεφθούν τον παρακάτω σύνδεσμο, όπου υπάρχουν οι σχετικές φωτογραφίες από τους αγώνες:

<https://photos.app.goo.gl/fNWuhczzoLPGD3fx7>